《送别刘太守用光转参闽省东归》
明代·张吉

廉州太守东来日，若问珠玑即两儿。苦热相留才数夕，病躯对酌倦移时。

疏狂不厌江湖远，梗直真于岭海宜。为道同官程选部，涪陵气味念相知。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。